دپیښور قاسم علي خان جومات په یکشنبه داختر لمانځلو اعلان کړی
د اختر د میاشتې لیدنې دشهادتونو راغونډولو دپاره د پيښور قاسم علي خان جومات، دچارسدې صاحب حق صیب جومات، دمردان چاټو چوک اؤ د پيښور سوړیزو جومات کې غونډې روانې دي.
د پېښور مشهور جومات مسجد قاسم علي خان د ۱۰۰ؤ څخه د زیاتو شهادتونو ترلاسه کولو وروستو سبا یکشنبه د اختر لمانځلو اعلان کړی دی. په تاریخي توګه په پښتونخوا او قبایلي سمیو کې زیات تره خلک د مسجد قاسم علي خان په اعلان روژه او اختر کوي. که څه هم دا ځلې د دغه جومات مشر مفتي شهاب الدین پوپلزۍ د اختر د اعلان نه وړاندې بې درکه کړی شوی چې په پاکستان کې دوه اخترې ونه شي. خو سره د دغې هم قاسم علي خان جومات ته د صوبې او قبایلي سیمو نه د اختر میاشت لیدلو ګڼ شمیر شهادتونه تر لاسه شوي دي. په روایتي توګه په پاکستان کې دوه اختره کیږي. یو اختر د مرکزي حکومت لخوا او یو د قاسم علي خان جومات لخوا اعلانیږي کوم چې یوه ورځ وړاندې وي. د اختر د میاشتې لیدنې دشهادتونو راغونډولو دپاره د پيښور قاسم علي خان جومات، دچارسدې صاحب حق صیب جومات، دمردان چاټو چوک اؤ د پيښور سوړیزو جومات کې غونډې شوې دي. په پیښور کې قاسم علي خان جومات ته د میاشتې لیدلو ۵۶ شهادتونه رسیدلي وؤ چې علماؤ په هغې کې ۴۶ شهادتو تسلیم اؤ ۱۰ رد کړل. همدغه شان د ټولې صوبې اؤ قبائیلي سیمو څخه په ټولټال د ۱۰۰ؤ نه زیاتو کسانو ګواهي ورکړې وه چې هغوئ د اختر میاشت لیدلې ده. د افغانستان ،سعودي عربستان، عرب اماراتو په شمول په ګڼو اروپايي هیوادونو کې هم سبا له د اختر اعلان شوی. د سعودي عربستان ځايي میډیا ترمخه د هیواد شاهي کمیټۍ اعلان کړی چې سبا د اتوار په ورځ به په سعودي کې د شوال لومړۍ ورځ (وړوکی اختر) وي. په پاکستان کې به د میاشت لیدو لپاره د مرکزي رویت هلال کمیټۍ غونډه سبا له په پیښور کې کیږي.